cyanic-selkie/wikianc huggingface dataset:
Knut Erik Andersen
Andersen hadde sin medisinske eksamen fra Erlangen. Etter turnustjenesten i 1971 fikk han stilling som verkslege i Longyearbyen. Han var på Svalbard fram til 1978, arbeidde så noen år i Direktoratet for arbeidstilsynet, før han dro til Marmorilik på Grønland, der han var tilsatt i et blygruveselskap.
Fra 1982 var Andersen bedriftslege ved Jotun fabrikker i Sandefjord. Han var særlig opptatt av å forhindre løsemiddelskader (toksisk encefalopati), og han var en nasjonal størrelse på dette feltet.
Som aktiv innen arbeidsmedisin var det viktig for Andersen å hegne om bedriftshelsetjenestens uavhengige stilling. I denne sammenheng var han medforfatter av fagboka Practical Ethics in Occupational Health (Oxford: Radcliff Medical Press 2004).
Sykepleierhøgskolen i Trondheim
Sykepleierhøgskolen i Sør-Trøndelag var en høgskole for sykepleierutdanning, etablert i Trondheim i 1966. Studiet og forskningen ved utdanningen er i dag (2016) en del av NTNU.
Skolen ble opprettet som en fusjon mellom Trondheim Røde Kors sykepleieskole og Trondhjems Sanitetsforenings Sykepleieskole.
Trondheim Røde Kors Sykepleieskole ble dannet i 1906 av Trondheim Røde Kors (eg. «Trondhjems krets av Norges Røde Kors»). Utdanningen foregikk i stor grad ved Trondhjem Sykehus den første tiden. Etter hvert fikk man egne søsterhjem, først i Kjøpmannsgata, og senere på Øya. I 1967 ble sykepleieskole bygd i Håkon Jarls gate. Røde Kors sykepleieskole og NKS Sykepleieskole ble da slått sammen til Sykepleierskolen i Sør-Trøndelag.
Norske Kvinners Sanitetsforenings Sykepleieskole i Trondheim ble dannet i 1919, under navnet Trondhjems Krets Elevhjem. De holdt til i Klostergata på Øya, senere også Eirik Jarls gate. I 1967 ble de del av Sykepleierskolen i Sør-Trøndelag.
Sykepleierskolen i Sør-Trøndelag ble høgskole i 1982 og fikk da navnet Sykepleierhøgskolen i Sør-Trøndelag. Skolen ble del av Høgskolen i Sør-Trøndelag (HiST) i 1994. HiST ble en del av NTNU i 2016 - og sykepleierstudiet ble videreført som et treårig bachelorprogram under Fakultet for helse- og sosialvitenskap.
Mamborê
Mamborê er en kommune i delstaten Paraná i sørregionen av Brasil.
George Dawe
George Dawe (født 6. februar 1781 i London, død 15. oktober 1829 i Kentish Town) var en britisk portrettmaler, mest kjent for å ha malt 329 portretter av russiske generaler aktive under Napoleonskrigene for militærgalleriet i Vinterpalasset i St. Petersburg.
Virke
Dawe var fremfor alt portrettmaler. Allerede i en alder av 13 år laget han kopperstikk av dronningene Elisabeth og Mary etter malerier av John Graham. Hans første maleri, Achilles ved Patroklos' død mottok i 1803 Royal Academy of Arts' pris i London; så fulgte i 1804 Noemi og hennes begge svigerdøtre, i 1809 en Scene fra Cymbeline, Andromache og portrett av Thomas Hopes hustru. Det siste bragte ham særlig popularitet.
Etter at han hadde ledsaget Edward Augustus, Duke of Kent and Strathearn i tre år, portretterte under Aachen-kongressen i 1818 flere av de der forsamleder fyrster og statsmenn.
Den russiske keiser Aleksander I utnevnte ham til hoffmaler. I St. Petersburg malte han 329 portretter av russiske generaler fra fedrelandskrigen i 1812 for militærgalleriet (Военная галерея) i Vinterpalasset. Hans portretter vant stor popularitet i Russland.
Av helsegrunner dro han tidlig i 1829 til England, og føde der.
Ålesund Boligbyggelag
Ålesund Boligbyggelag ble startet 27. november 1945 og er et boligbyggelag som opererer i Ålesund i Møre og Romsdal og nabokommunene.
Boligbyggelaget har ca. 7 600 medlemmer og forvalter 2 600 boliger i 82 borettslag, sameier og andre selskap.
Ålesund Boligbyggelag er en del av Norske Boligbyggelags Landsforbund (NBBL).
… Narra igjen!
… Narra igjen! er Terje Tyslands sjette plateutgivelse og ble utgitt på Norsk Plateselskap i 1982. Albumet lå på VG-lista i åtte uker med trettendeplass som beste plassering.
Riponnensia
Riponnensia er en gruppe av fluer som tilhører familien blomsterfluer (Syrphidae). Slekten omfatter ? kjente arter, men finnes ikke i Norden. De er små, svarte, metallisk fargede blomsterfluer.
Utseende
Små, svarte blomsterfluer med grønnlig metallglans. De ligner på slekten Orthonevra, men skiller seg fra disse ved at området under antennene er bredt bestøvet, og at vingenes årenett er noe ulikt. Thorax har gjerne et par grå lengdestriper av bestøvning.
Levevis
Disse fluene lever på fuktige steder, både i åpent lende og i skog. De besøker gjerne blomster, for eksempel mjødurt.
Utbredelse
Slekten er utbredt over det meste av Europa bortsett fra Norden.
Selfbondage
Selfbondage er en type bondage hvor vedkommende binder seg selv og deltar på egenhånd uten at noen andre er innvolvert i leken. Både lekehåndjern, skjerf, lærreimer, tau og lignende kan bli brukt.
Metoder
En måte å utføre selfbondage er ved bruk av tidsinnstilte mekanismer som løser seg ut etter en viss tid. En annen metode er at tauet/skjerfet, eller noe annet man har rundt hendene, bindes i en løkke slik at man kan putte hendene inn, og stramme ved å ta hendene rundt slik at tauet/skjerfet snurrer seg rundt hendene. Det er også mulig å få andre til å hjelpe en løs når leken er ferdig uten at personen er aktivt med på selveste leken og binder noen.
Hellas under Sommer-OL 1956
Hellas under Sommer-OL 1956. 13 sportsutøvere fra Hellas deltok under Sommer-OL 1956 i Melbourne. Hellas kom på delt 35.-plass med en bronsemedalje.
Pedro Gómez de Barroso
Pedro Gómez de Barroso (født ca. 1270, død 14. juli 1348) var en av Den katolske kirkes kardinaler. Han var erkebiskop av Cartagena i Spania.
Han ble kreert til kardinal 18. desember 1327 av pave Johannes XXII.
Centre for Integrated Petroleum Research
Centre for Integrated Petroleum Research (CIPR) er et senter for integrert petroleumsforskning ved Det matematisk-naturvitenskapelige fakultet ved Universitetet i Bergen. Senterets leder er professor Arne Skauge. Hovedfokuset til senteret er på det som skjer under havbunnen, reservoardrift og økt oljeutvinning, ikke på det tekniske som foregår på dekk.
Petroleumsfaget ved Universitetet i Bergen bygger på fire ulike fagområder: matematikk, kjemi, fysikk og geologi. CIPR er involvert i både undervisning og veiledning på petroleumsfaget.
CIPR er et av de 13 sentre for fremragende forskning (SFF) som ble opprettet av forskningsrådet i 2003, og er det eneste av de norske SFF-ene som fokuserer på petroleumsteknologi. Senteret omfatter 120 forskere og studenter. Deres vitenskapelige hovedmål er å karakterisere, beskrive og modellere de viktigste geologiske, fysiske, og kjemiske prosessene som begrenser oljeutvinningen. Videre å utvikle grunnlag for bruk av metoder for økt oljeutvinning for felt i produksjon.
Andromeda-trusselen
Andromeda-trusselen (originaltittel: The Andromeda Strain) er en amerikansk science fiction-thriller og katastrofefilm fra 1971 regissert av Robert Wise. Filmen handler om noen forskere som sendes ut i ørkenen for å jobbe ved et hemmelig underjordisk forskningslaboratorium. Forskningobjektet er et dødelig virus som har utryddet en landsby og som myndighetene tror kommer fra verdensrommet. Hovedrollene spilles av Arthur Hill, James Olson, Kate Reid og David Wayne. Filmen er basert på Michael Crichtons roman The Andromeda Strain, fra 1969. Filmen avviker lite fra boka.
Andromeda-trusselen var den første filmatiseringen av Michael Crichtons bøker.
Handling
En militær satellitt faller ned i nærheten av den isolerte landsbyen Piedmont i New Mexico. Like etter dør nesten hele befolkningen av en mystisk sykdom, og bare en eldre mann og et spedbarn overlever. En ekspertgruppe blir sendt for å finne ut hva som har skjedd i landsbyen, og det blir etterhvert klart at satellitten var bærer av et ukjent, dødelig virus fra verdensrommet. De to overlevende bringes så til det topphemmelige underjordiske forskningslaboratoriet "Wildfire" i Nevadaørkenen for videre granskning. En forskergruppe på fire får i oppdrag å løse gåten rundt den dødelige mikroben som har fått kodenavnet "Adromeda".
Konflikter oppstår når forskerne oppdager at Wildfire er et laboratorium som forsker på biologiske våpen.
Popularitet og økonomi
Andromada-trusselen ble en moderat publikumsuksess i USA hvor den ble sett av 7,5 millioner, og innbrakte $12,4 millioner. Den havnet på 15-plass over de mest innbringende filmene i USA i 1971.
Produksjonskostnadene var på $6,5 millioner.
Anmelderne
Den fikk blandet mottakelse, noe som gjenspeiles i at den har fått 67 % på Rotten Tomatoes. Den amerikanske anmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.
Priser
Filmen ble nominert til Oscar i kategoriene beste klipp og beste Art Direction-Set Decoration. Den ble også nominert til en Golden Globe (beste musikk) og en Hugo Award (beste dramatiske produksjon).
Innspilling
Filmen ble innspilt i Red Rock Canyon State Park i California og Shafter i Texas.
Annet
I 2008 kom en miniserie i to deler produsert for TV-kanalen A&E. Den var regissert av Mikael Salomon, mens Ridley Scott og Tony Scott var involvert på produsentsiden.
Talagi lufthavn
Talagi lufthavn (russisk: Аэропорт Талаги) (IATA: ARH, ICAO: ULAA) er en flyplass som ligger 11 km utenfor Arkhangelsk i Russland. I 2001 hadde flyplassen 105 797 passasjerer og betjente 921 tonn last.
Buss
Buss #12 går til sentrum hver time mellom 06 – 19 og koster 15 rubel.
Taxi
Det står drosjer utenfor terminalen og en tur til sentrum koster ca. 200 rubel.
Mandaguari
Mandaguari er en kommune i delstaten Paraná i sørregionen av Brasil.
Sunndal Boligbyggelag
Sunndal Boligbyggelag ble startet 6. februar 1953 og opererer i Sunndalsøra i Møre og Romsdal og nabokommunene.
Boligbyggelaget har vel 2 000 medlemmer og forvalter 1 300 boliger i 72 borettslag, sameier og andre selskap.
Sunndal Boligbyggelag er en del av Norske Boligbyggelags Landsforbund (NBBL).
Emperor (album)
Emperor (utgitt 1993) er den første EP-en til det norske black metal bandet Emperor. Plateomslaget er fra et tresnitt av Gustave Doré.
Møre og Romsdal Boligbyggelag
Møre og Romsdal boligbyggelag (MOBO), ble startet som Molde Boligbyggelag 14. mai 1946. Mellom 1990 og 2000 var navnet Molde og Omegn Boligbyggelag. I 2002 gikk Brattvåg Bustadbyggjelag inn i Møre og Romsdal Boligbyggelag.
Boligbyggelaget har i 2023 ca. 8 750 medlemmer og forvalter om lag 3 800 boliger i borettslag, sameier og andre selskap i Møre og Romsdal.
Boligbyggelaget forvalter boliger i borettslag, sameier og utleieboliger og administrerer utleie på ca 275 boliger i Molde, Midsund og Aukra.
I 1987 startet MOBO opp Molde Barnehager.
Møre og Romsdal Boligbyggelag er tilsluttet Norske Boligbyggelags Landsforbund (NBBL).
Vallentuna kommune
Vallentuna er en kommune i Stockholms län i landskapet Uppland i Sverige. Kommunens administrasjonssenter ligger i Vallentuna.
Tettsteder
Vallentuna kommune har seks tettsteder. I tabellen oppgis antall innbyggere per 31. desember 2010.
Chengguan (Lhasa)
Chengguan (kinesisk: 城关区; pinyin: Chéngguān Qū; tibetansk: ཁྲིན་ཀོན་ཆུས་ ; Wylie: khrin kon chus) er et bydistrikt i byprefekturet Lhasa i den autonome region Tibet i Folkerepublikken Kina. Det tilsvarer den bymessige delen av byprefekturet Lhasa.
Befolkningen var på 138,267 innbyggere i 1999.
Navnet betyr «bypasset» og sikter til beliggenheten mellom to fjelldrag.
Administrative enheter
Chengguan består av seks subdistrikter og fire kommuner:
Li Jue
Li Jue (hanzi: 李傕, pinyin: Lǐ Jué; død 198 i Fuping), stilnavn Zhìrán (稚然), var en kinesisk offiser og krigsherre under slutten av Han-dynastiet og forspillet til de tre rikers tid i Kinas historie. Han var etterkommer av Li Guang, og tjente under krigsherren Dong Zhuo. Etter Dongs død ble han lederen for Liangzhou-fraksjonen, og han klarte å ta kontrollen over hovedstaden Chang'an og dominerte keiser Xian fra 192 til 196. Selv om han var en dyktig offiser, var han en dårlig politiker, og han kranglet med sine allierte generaler og lot keiseren unnslippe, som førte til at han mistet makt og siden ble beseiret.
Hematologi
Hematologi er en gren innen fysiologi, patologi, indremedisin og pediatri, og omfatter læren om blodet og dets sykdommer. Hematologi involverer studiet av blodsykdommers fremkomst, diagnose, behandling, prognose samt prevensjon. En blodsykdom påvirker blodets sammensetning, slik som blodceller, hemoglobin og proteiner, samt blodets evne til å koagulere.
Sykdommene kan deles inn i ulike grupper:
Christian Anfinsen
Dr. Christian Boehmer Anfinsen jr. (født 26. mars 1916, død 14. mai 1995) var en amerikansk kjemiker som i 1972 mottok Nobelprisen i kjemi for sin forskning om ribonuklease, spesielt forbindelsen mellom aminosyre-sekvenser og biologisk aktiv konformasjon.
Anfinsen ble født i Monessen i Pennsylvania, hvor han vokste opp i en familie av innvandrere fra Bergen, Norge, der foreldrene kom fra. I 1937 oppnådde han bachelorgrad ved Swarthmore College, mastergrad i organisk kjemi ved University of Pennsylvania i 1939, og ble kreert Ph.D. i 1939 ved Harvard University. Han ble valgt inn i National Academy of Sciences i 1963.
I 1961 viste han at ribonuklease kan ombrettes etter denaturering og allikevel opprettholde enzym-aktivitet, hvorved han utledet at all informasjon som behøves for at proteinet skal oppnå dets endelige konformasjon ligger kodet i dets primære struktur.
Pierre Bertrand den eldre
Pierre Bertrand (den eldre) (født i mars 1280, død 23. juni 1349) var en av Den katolske kirkes kardinaler. Han var biskop av Autun i Frankrike.
Periodisk funksjon
En periodisk funksjon er i matematikken en funksjon der funksjonsverdiene gjentar seg regelmessig. Funksjonen f(t) er periodisk med perioden P dersom den for alle argument t oppfyller ligningen
Som eksempel er sinus-funksjonen periodisk med periode 2π, idet
Periodiske funksjoner kan brukes til å beskrive bølger og oscillasjoner.
Et mål på et tidsforløps periodisitet er den såkalte autokorrelationsfunksjonen.
Periodiske funksjoner kan skrives som fourierrekker.
Eksempel:
Kristiansund Boligbyggelag
Kristiansund Boligbyggelag ble startet 13. september 1946 og opererer i Kristiansund og nabokommuner i Møre og Romsdal.
Boligbyggelaget har ca. 3 700 medlemmer og forvalter 1 900 boliger i 96 borettslag, sameier og andre selskap.
Kristiansund Boligbyggelag er en del av Norske Boligbyggelags Landsforbund (NBBL).
Willy Valentinsen
Willy Vallentinsen (født 11. februar 1926 i Bergen, død 5. desember 1944 samme sted) var en norsk mekanikerlærling og motstandsmann under andre verdenskrig. Han var bosatt på Laksevåg.
Han ble skutt på Nøstetorget under en razzia i Bergen 5. desember 1944.
Willy Valentinsens vei i Bergen er oppkalt etter ham.
Pierre Bertrand den yngre
Pierre Bertrand (den yngre) (født ca. 25. mars 1299, død 13. juli 1361) var en av Den katolske kirkes kardinaler. Han var biskop av Arras i Frankrike.
Nicolas le Besse
Nicolas le Besse eller le Bellefaye (født ca. 1320, død 5. november 1369) var en av Den katolske kirkes kardinaler. Han var biskop av Limoges i Frankrike.
Han ble kreert til kardinal 19. mai 1344 av pave Klemens VI, med Santa Maria in Via Lata som titulus.
Borgerlig offentlighet
Borgerlig offentlighet er den tyske filosofen og sosiologen Jürgen Habermas' mest kjente verk. Verket var Habermas doktorgradsavhandling og utkom på tysk første gang i 1962. Boka drøfter hvordan offentligheten utviklet seg i Vest-Europa fra 1700 til 1900-tallet. Den er et av de hyppigst siterte verk innen sosiologi og andre samfunnsvitenskaper.
Ugra
Geografi
Ugra har sitt utspring på Smolenskhøydene i den sørøstlige delen av Smolensk oblast, og renner derfra i hovedsakelig østlig retning og passerer inn i Kaluga oblast. Den munner ut i Oka rundt 10 km vest for Kaluga. Jukhnov er den eneste byen ved Ugras hovedløp.
Middelvannføringen 35 km før munningen i Oka er på 90 m³/s. Vannføringen i Ugra varierer imidlertid sterkt gjennom året. I vårløsningen mellom mars og mai er vannføringen svært høy på grunn av snøsmelting. Om sommeren og høsten er vannføringen lav, men med flomperioder i forbindelse med sterk nedbør. Om vinteren er vannføringen konstant svært lav. Under vårflommen kan vannivået i Ugra stige opp mot 11 meter høyere enn om vinteren. Elva er frosset over fra desember til vårløsningen starter i mars.
De største sideelvene er: Vorja, Ressa, Tetsja, Sjanja, Izver og Zjizjala.
Historie
Ugra har fra tidlig i middelalderen vært grenseelv mellom forskjellige riker. Historier om militære konfrontasjoner ved elva går tilbake til 1147 og vedvarer helt frem til andre verdenskrig. Den mest kjente er Den store konfrontasjonen ved elva Ugra i 1480. Elva var på denne tid grense mellom Storfyrstedømmet Moskva og Storhertugdømmet Litauen. Her samlet hærene til Den gylne horde under Akhmat Khan og til Storfyrstedømmet Moskva under Ivan III seg. Etter en kort trefning stasjonerte hærene seg på hver sin side av elva. Ettersom mongolenes allierte, den litauiske storfyrsten Kasimir IV, ikke dukket opp, og russerne i mellomtiden kunne forsterke sine styrker, trakk styrkene til Den gylne horde seg tilbake mot sør uten kamp. Denne konfrontasjonen blir vanligvis ansett som slutten på det mongolske herredømmet over Russland og begynnelsen på Det russiske rikets oppsving og undergangen til Den gylne hordes rike.
Sankt Michel økonomiske region
thumb|200px|S:t Michel økonomiske region S:t Michel økonomiske region (svensk: S:t Michels ekonomiska region; finsk: Mikkelin seutukunta) er en økonomisk region i landskapet Södra Savolax i Finland. Regionens areal er 7,843 km², og i 2011 var folketallet 72,722. S:t Michel økonomiske region består av følgende kommuner:
Elisabeth Welhaven
Hun deltok aktivt i selskapslivet i Christiania, og var også utenfor familien kjent som tante Lise.
Elisabeth Welhaven er gravlagt på nordre del på Vår Frelsers gravlund i Oslo.
Ghost in the Machine (film)
Ghost in the Machine er en amerikansk sciencefiction-grøsser fra 1993 regissert av Rachel Talalay. De ledende rollene spilles av Karen Allen, Chris Mulkey og Ted Marcoux.
Filmen ble dårlig mottatt av filmanmelderne og ble heller ingen publikumssuksess.
Handling
Seriemorderen Karl Hochman (Ted Marcoux) er kjent i pressen under kallenavnet "adressebok-morderen". Dette grunnet hans vane med å stjele adressebøker fra mennesker, for så å bruke opplysningene til å plukke ut sine offer. Under sitt arbeid på en databutikk klarer han å få fatt på opplysningene i adresseboken til Terry Munroe (Karen Allen). Innholdet i boka blir skannet over på data i forbindelse med en test hvordan en scanner fungerer.
På vei hjem fra arbeide blir han imidlertid alvorlig skadd i en bilulykke. På intensivavdelingen blir han koblet til en MRI-maskin. En elektrisk storm fører imidlertid til at hans sinn blir overført til en datamaskin. Slik kan han, som et slags virtuelt gjenferd, fortsette med sine drap uten at politiet skjønner noe. Hans mål er vennekretsen til Terry og siden adresseboken hennes er scannet over til data har han tilgang på disse opplysningene. Gjennom strøm- og datanettverket starter han med sine utspekulert drap.
Mandaguaçu
Mandaguaçu er en kommune i delstaten Paraná i sørregionen av Brasil.
Ghost in the Machine (film)
Om filmen
Filmen ble dårlig mottatt av anmelderne, noe som gjenspeiles i at den kun har fått 13% på Rotten Tomatoes (2011).
Årdal Boligbyggelag
Årdal Boligbyggelag er et boligbyggelag i Årdal i Sogn og Fjordane og ble etablert 12. juli 1962.
Boligbyggelaget har ca. 1 300 medlemmer og forvalter 758 boliger i 29 borettslag.
Mack
Mack kan vise til:
Hex River-fjellene
Hex River-fjellene er en fjellkjede i provinsen Western Cape i Sør-Afrika. Fjellkjeden er den nest høyeste i Western Cape, og ligger omtrent 120 km nordøst for byen Cape Town. Fjellene utgjør en del av en stor antiklinal i fjellsystemet Cape Fold Belt, og danner et fjellsystem som går i både nordøst- og sørvestretning. Dette er kjernen av Cape Syntaxis mellom byene Worcester og De Doorns. Fjellene består i hovedsak av Table Mountain sandstein og de fleste har en høyde på 2 000 moh eller mer. Matroosberg er det høyeste fjellet med en høyde på 2 249 moh, noe som gjør det til det nest høyeste fjellet i provinsen etter Seweweekspoort Peak i fjellkjeden Swartberg.
Just Lippe
Just Ebbesen von der Lippe (født 13. januar 1904 i Bergen, død 24. mars 1978), best kjent som Just Lippe, var en norsk politiker (Norges Kommunistiske Parti) og journalist. Han ble med i Det norske Arbeiderpartis ungdomsforbund i 1921 og fulgte NKP ved splittelsen i 1923.
Hex River-fjellene
Vegetasjonen består i hovedsak av montane fybos og faller innenfor Capes middelhavsklima. Hex River-fjellene tilbyr noen rudimentære skimuligheter om vinteren, med Western Capes største snøfall som finner sted i og rundt denne fjellkjeden. I de omkringliggende dalene dyrkes det løvfellende frukter, hovedsakelig kirsebær og druer.
Just Lippe
I 1925 ble han valgt inn i ledelsen for Norges Kommunistiske Ungdomsforbund. Han var formann for forbundet mellom 1927 og 1928, og satt i ledelsen frem til 1929. Fra 1928 var han også medlem av eksekutivkomiteen til den kommunistiske ungdomsinternasjonalen. Midt på 1920-tallet var han også redaktør i NKUs avis Klassekampen.
Årdal Boligbyggelag
Årdal Boligbyggelag er en del av Norske Boligbyggelags Landsforbund (NBBL).
Just Lippe
I forbindelse med at Peder Furubotn ble erstattet av Henry Wilhelm Kristiansen som partiformann i 1930 ble Lippe utpekt til faglig ansvarlig i partiet. Samme år reiste han til Moskva for å undervise ved Lenin-skolen, men havnet etter hvert i unåde og ble sendt til Vladivostok. Han fungerte også i perioder som korrespondent for Arbeideren. Da han noen år senere kom hjem ble han valgt inn i partiets sentralstyre.
I august 1941 flyktet Lippe til Sverige. Her satt han internert sammen med en rekke andre kommunister, både norske og svenske, i ett og et halvt år, før han fikk reise til England, hvor han ble kaptein i de norske styrkene. Dette førte til rykter om at han var blitt agent for engelske Secret Intelligence Service, noe det ikke er funnet belegg for senere. I forbindelse med den sovjetiske innmarsjen i Finnmark fungerte Lippe som tolk for de sovjetiske styrkene.
Etter krigen jobbet han i Friheten, og han spilte en sentral rolle i forbindelse med Furubotn-oppgjøret i 1949 og igjen i Vogt-oppgjøret i 1967. I 1951 ble han igjen valgt inn i partiledelsen, og senere var han også partisekretær. Etter Josef Stalins død i 1953 deltok Just Lippe i et «minnemøte for Stalin» i Folkets hus, der han var hovedtaler.
I 1963 sto Lippe som forfatter for NKPs offisielle historieverk fra stiftelsen av Arbeiderpartiet i 1887 til angrepet på Norge i 1940.
Lippe var gift med motstandskvinnen og overrettssakføreren Asvor Ottesen.
Guo Si
Guo Si (hanzi: 郭汜 pinyin: Guō Sì; født 146 i Kina, død 197), også kjent som Guō Duō (郭多), var en kinesisk offiser og krigsherre på slutten av Han-dynastiet og forspillet til de tre rikers tid i Kinas historie.
Oddvar Einarson
Oddvar Einarson (født 7. februar 1949) er en norsk filmregissør.
Han debuterte med kortfilmen Time i nyttelære i 1967 og har siden regissert en rekke filmer, hvorav de mest kjente er: Kampen om Mardøla (1972), Prognose Innerdalen (1981), X (1986), Karachi (1989) og Havet stiger (1990).
Oddvar Einarson er sønn av karikaturtegneren Odd Einarson, og bror av filmskaperen Eldar Einarson.
Auteurteori
Auteurteori er en analysemetode innen filmteori som fokuserer på regissøren som den individuelle kreative skaperen av filmen. Begrepet kommer fra det franske ordet auteur, som betyr forfatter.
Kameraet som penn
I 1948 lanserte Alexandre Astruc konseptet «kameraet som penn» i sitt essay «Du Stylo à la caméra et de la caméra au stylo». Han skrev at film var i ferd med å utvikle seg til å bli et middel for individuelt uttrykk, der regissøren artikulerte sin særegne personlighet ved å skrive med kameraet på samme måte som forfattere skriver med sine penner.
La politique des Auteurs i Cahiers du cinéma
François Truffaut etablerte la politique des Auteurs i essayet «Une certaine tendance du cinéma français» («En viss tendens i fransk film»). Essayet var i hovedsak en kraftig kritikk av datidens franske filmindustri, som Truffaut mente var for personlighetsløs og litterær. Han argumenterte for at filmer måtte regisseres av film-personer som bidro med sitt unike visuelle uttrykk, i stedet for av litterære personer som la all vekt på manuset og filmet dette på en formulaisk og uttrykksløs måte. Han opprettet et skille mellom det han kalte en «metteur-en-scéne», en teknisk filmregissør som ikke bidro med egen personlighet eller visuell stil, og en «auteur».
La politique des Auteurs ble grunnlaget for mye av filmkritikken i Cahiers. Kritikerne påsto at den dårligste filmen til en «auteur» alltid ville være mer interessant enn den beste filmen til en «metteur-en-scéne».
Intern kritikk av auteurteorien i Cahiers
André Bazin, redaktør og grunnlegger av Cahiers, skrev i 1957 et essay der han adresserte La politique des Auteurs. Bazin kritiserte teorien som hadde blitt så populær blant de yngre kritikerne i magasinet hans. Han skrev at han fryktet at det ville utvikle seg en personlighetskult der noen utvalgte regissører ble dyrket, mens alle de som ikke ble gitt auteur-status ville bli forkastet. I essayet beskrev han også hvordan det hadde utviklet seg en kultur i magasinet der de nye filmene til en rekke regissører bare ble anmeldt av den kritikeren som likte regissøren best. Hvis det for eksempel ble gitt ut en ny film av Hitchcock ville den kritikeren som hadde størst engasjement for Hitchcock umiddelbart uttrykke sin nærmest ukritiske forkjærlighet for både regissøren og filmen, mens de mer kritiske anmelderne ville holde sine meninger tilbake av frykt for å støte den engasjerte kollegaen.
Sarris amerikaniserer teorien
En ny tilnærming til auteurteorien ble formulert av Andrew Sarris i essayet «Notes on the Auteur Theory in 1962». I første del av essayet kritiserte Sarris «skogkritikerne» som ikke evnet å se detaljene til hvert enkelte tre, og som hyllet dokumentarfilmer og avant-garde som bedre enn kommersielle fiksjonsfilmer.
I andre del av essayet adresserte han auteurteorien direkte. Han påsto at auteurer ikke kunne eksistere utenfor Hollywoods industrielle produksjonssystem fordi regissørens geni kom til uttrykk gjennom det anspente forholdet mellom filmregissørens kreativitet og Hollywoods strenge konvensjoner. En regissør som Bergman, for eksempel, ville ikke kunne være en auteur fordi han ikke hadde noe system som jobbet mot den kreative utfoldelsen hans. Vincent Minnelli, derimot, kvalifiserte som auteur.
Sarris delte regissørrollen inn i tre sirkler: en ytre, en i midten og en indre sirkel. Den ytre sirkelen var regissørens tekniske ferdigheter, sirkelen i midten representerte regissørens personlige stil, og den indre sirkelen sto for den indre meningen som regissøren kommuniserte gjennom filmen sin. Ifølge Sarris skulle en ekte auteur helst beherske alle de tre sirklene.
Kael kritiserer Sarris
Kort tid etter at Sarris hadde publisert sin amerikaniserte utgave av auteurteorien ble han kraftig kritisert av Pauline Kael i et essay hun kalte «Circles and Squares». Kael var uenig i alt Sarris hadde skrevet, og gikk metodisk igjennom argumentene hans. Kael var uenig i at den ytre sirkelen, teknisk kompetanse, var nødvendig for at noen skulle kunne betegnes som en stor regissør. Ifølge Kael var det heller slik at de største kunstnerne innen ulike kunstformer brøt fullstendig med de etablerte konvensjonene for teknisk kvalitet, og hun trakk fram Antonioni som et eksempel på en regissør som hadde skapt fantastiske filmer som L'Avventura, men likevel ville være ute av stand til å lage en teknisk kompetent film etter Hollywood-standarder.
Om den midtre sirkelen skrev Kael at hvor lett gjenkjennelig en personlig stil var ikke burde være et kriterium for kvalitet, og påpekte sarkastisk at lukten til et stinkdyr var lettere gjenkjennelig enn duften av en rose, uten at det gjorde den noe bedre. Når det kom til filmens indre mening var hun direkte uenig i at denne ble skapt i spenningen mellom regissøren og det arbeidet han fikk produsere, slik Sarris påsto. Hun påpekte at denne tanken dekvalifiserte alle regissører som skrev sine egne manus, og mente heller at det var omvendt: At det var de regissørene som hadde full kreativ kontroll over prosjektet sitt som lettest kunne kontrollere hva slags indre mening filmen kom til å ha.
Strukturalistisk auteurteori
Den strukturalistiske filmteoretikeren Peter Wollen skrev et kapittel om auteurteorien i boka Signs and Meaning in the Cinema i 1969, der han beskrev den debatten som hadde vært om emnet og fremmet sin egen utgave av teorien. Han påsto at det var umulig at det kunne eksistere en auteur i den forstanden som hadde blitt beskrevet før ham, fordi filmproduksjon var en komplisert samarbeidsprosess der det var umulig at ett enkelt individ kunne ha full kreativ kontroll. Likevel mente han at teorien hadde noe for seg, men bare som en måte å strukturere filmer på. Wollen skilte mellom menneskene Ford, Bergman og Hitchcock og de strukturelle filmkategoriene «Ford», «Bergman» og «Hitchcock». Slik assimilerte han teorien inn i det strukturalistiske verdensbildet sitt.
Bernard Hopkins
Bernard Hopkins (født 15. januar 1965) er en amerikansk bokser. Han bokser i klassen mellomvekt, og var verdensmester i ti år.
16. juli 2005 tapte han alle titlene til Jermain Taylor. Det var den første kampen han tapte på tolv år.
Kallenavnet hans er «The Executioner».
Matteo Orsini
Matteo Orsini (død 18. august 1340) var en av den katolske kirkes kardinaler, og tilhørte den viktige Orsinislekten. Han underviste i teologi i Paris, Firenze og Roma. I 1322 ble han provinsial for den romerske provinsen av dominikanerordenen. 1326 ble han biskop av Girgenti på Sicilia, og i juni 1327 ble han erkebiskop av Liponto i Italia.
Han ble kreert til kardinal 18. desember 1327 av pave Johannes XXII, med Santi Giovanni e Paolo som tittelkirke.
Malajube
Malajube er en franskspråklig, canadisk rockegruppe som holder til i Montréal.
Canadian Broadcasting Corporation har beskrevet bandet som et av få Québec-grupper som har hatt suksess i den engelskspråklige delen av Canada, selv om ingen av sangene er på engelsk.
David Vikøren
David Vikøren (født 26. september 1926 i Haugesund, død 28. mars 2022 i Oslo ) var administrerende direktør i Norges Rederforbund fra 1977 til 1992.
Han var cand.oecon. fra Universitetet i Oslo (1951) og arbeidet deretter i et år i Statistisk sentralbyrå før han ble knyttet til Norges Rederiforbund i 1952. Han var assisterende direktør fra 1964 og var administrerende direktør i Rederiforbundet fra 1977 til 1991. Han hadde en rekke offentlige verv og styreverv i norske og internasjonale bedrifter. og var også rådgiver ved norske delegasjoner til OECD og UNCTAD.
Hans far, Olav Vikøren (1884–1964), var folkehøgskolerektor og forfatter og var blant annet rektor på Nordhordland folkehøgskole. I 1928 flyttet familien til Gjøvik hvor han ble rektor på Viken folkehøgskole.
Grunnkretser i Haugesund kommune
Grunnkretser i Haugesund kommune er delområder og grunnkretser som seksjonerer Haugesund kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Isjim (by)
Isjim (russisk: Иши́м) er en by i Tjumen oblast i Russland. Den ligger ved elva Isjim, rundt 270 km sørøst for Tjumen. Innbyggertall: 67 757 (folketelling 2002).
Isjim er det østlige endepunktet for Europavei 22.
Viasat
Viasat Broadcasting er det største forretningsområdet innen MTG. Viasats tilbud innen satellitt-TV omfatter fler enn 50 egenproduserte- og tredjepartskanaler innen underholdning. Viasats egne kanaler distribueres i tillegg via kabel-TV og TV over internett (IPTV) hos flere samarbeidspartnere. I tillegg tilbyr Viaplay hele Viasats rettighetsportefølje på internett.
Viasats egne betal-TV-kanaler sendes alle i HD, og inkluderer sportskanalene V sport+, V sport1, V sport2, V sport3, V sport ultra HD samt V sport golf og Viasats ekstrakanaler, filmkanalene V film Premiere, V film Hits, V film Action, V film Family, og V Series, samt kanalen Viasat Nature og dokumentarkanalene Viasat Explore og Viasat History.
Viasats hovedkonkurrenter i Norge er Altibox, RiksTV, Telia og Telenor. Selskapet fusjonerte i 2021 med Canal Digital, navnet på det nye selskapet er Allente.
Pendel
Pendel er en mekanisk anordning som beveger seg periodisk. Den mekaniske energien i en pendel bevares, og omdannes mellom potensiell energi og bevegelsesenergi.
Den vanligste varianten er gravitasjonspendelen. Perioden til en slik er bare avhengig av to faktorer – tyngdeakselerasjonen og avstanden mellom festepunktet og pendelnes massesentrum. Denne pendelen ble oppfunnet av Galileo Galilei på 1500-tallet og er framfor alt blitt brukt i urverk. En annen variant er torsjonspendelen, der en deformerbar kropp vris frem og tilbake av sin egen bevegelsesenergi.
Ettersom pendelen utfører en harmonisk svingning, er den svært regelmessig, og har derfor gjennom tidene blitt brukt både praktisk og eksperimentelt. Pendelens potensielle energi tar form ved nullnivået og punktene hvor ballen endrer retning. En pendel som består av en punktformet masse som er opphengt i en uelastisk tråd betegnes som en matematisk pendel. Med denne kan svingningstiden T, for små vinkler, ledes til å kun bero på trådens lengde ℓ  og tyngdeakselerasjonen g: Ettersom trådens lengde og svingningstiden er målbare, får man et verktøy for eksperimentelt å måle også tyngdeakselerasjonen.
I noen deler av verden, framfor alt i Sør-Europa, har pendelen blitt tillagt overnaturlige egenskaper, og den har blitt brukt på samme måte som en «ønskekvist», for eksempel for å finne vannkilder.
Halvor Solberg
Halvor Skappel Solberg (født 5. februar 1895 i Ringsaker, død 31. januar 1974 i Oslo) var en norsk meteorolog kjent som en av grunnleggerne bak Bergensskolen innen meteorologi. Solberg fungerte som assistent til Vilhelm Bjerknes i perioden 1916-1918 og ble siden ansatt som meteorolog ved Meteorologisk institutt. Fra 1922 var han stipendiat ved Universitetet i Oslo, hvor han også ble dr.philos i 1928. I 1930 ble han ansatt som professor i teoretisk meteorologi ved UiO, en stilling han beholdt til 1964.
Solbergs mest betydelige bidrag innen meteorologi var forestillingen om polarfronten som en tilnærmet sammenhengende grenseflate mellom luft av polar og luft av subtropisk opphav. Gjennom sitt teoretiske arbeid bragte han forståelse av polarfrontsyklonenes dannelse, utvikling og bevegelse. Enkelte arbeider av Solberg finnes i utgivelsen Physikalische Hydrodynamik som ble gitt ut i 1933 av Vilhelm Bjerknes, Jakob Bjerknes, Tor Bergeron og Halvor Solberg. I ly av sitt arbeid og sin posisjon hadde Solberg flere nasjonale og internasjonale tillitsverv.
Biografi
Solberg vokste opp ved Vang rett utenfor Hamar og tok examen artium ved Hamar katedralskole i 1912. Etter dette studerte han realfag ved UiO og ble cand.mag. i 1916 med astronomi, kjemi og mekanikk. I denne perioden arbeidet han også med nordlysforskning hvor han fungerte som assistent til professorene Lars Vegard og Carl Størmer. Etter eksamen dro Solberg til Leipzig hvor han begynte som assistent hos Vilhelm Bjerknes. Allerede året etter fulgte han med Bjerknes da han ble kalt tilbake til Bergens Museum for å organisere det nyopprettede geofysiske institutt.
Ved slutten av første verdenskrig var det matmangel i landet, og som en del av å løse dette problemet organiserte Vilhelm Bjerknes og Theodor Hesselberg en ekstraordinær værvarsling for jordbruket i sommermånedene med værstasjoner langs hele vestlandskysten. Solberg og Jakob Bjerknes ledet arbeidet med å analysere de innkomne dataene og inkorporerte disse i værvarselet. Jacob Bjerknes var stasjonert i Bergen og Solberg var stasjonert i Kristiania som meteorolog fra juli 1918, mens Tor Bergeron siden kom inn og deltok i arbeidet i Bergen i 1919. På grunnlag av de observasjonene som disse gjorde, utviklet de deretter en modell for lavtrykk kalt syklonmodellen, som fortsatt brukes i dag og som dannet grunnlaget for den såkalte Bergensskolen innen meteorologi. Det var også her gjennom sitt teoretiske arbeid at Solberg bragte forståelse av polarfrontsyklonenes dannelse, utvikling og bevegelse.
Ved at Solberg mente at han trengte en hydrodynamisk teori for å bevise at polarfronten var ustabil, innså han at han trengte mer skolering innen matematikk og hydrodynamikk. Dette løste Solberg gjennom at han studerte emnene ved universitetene i Göttingen og i Paris i perioden 1921 til 1927. Sommeren 1922 ble han universitetsstipendiat i anvendt matematikk, og i 1925 oppdaget han blant annet treghetsbølger i væsker. Etter fullførte studier vendte han tilbake til Oslo hvor han igjen ble Vilhelm Bjerknes assistent. Året etter kom hans doktoravhandling Integrationen der atmosphärischen Störungsgleichungen som baserte seg på syklonproblemet.
I 1930 ble Solberg ansatt som professor i teoretisk meteorologi ved UiO og ble medlem av Det Norske Videnskaps-Akademi. I løpet av 1930-tallet gav hans arbeid blant annet utslag i en ny forbedring av den eksisterende teorien om flo og fjære. Han kom også med nye resultater i sin beskrivelse av svingninger og bølgebevegelser i atmosfæren, samt at han også utledet betingelsen for stabilitet i strømmende væske og gass. I 1937 ble Solberg invitert til Warszawa i Polen av den polske regjeringen i et forsøk på å organisere en polsk værvarslingstjeneste etter den norske modellen. Han holdt også gjesteforelesninger i flere land, blant annet flere ganger i USA. Solberg satt som formann av Norsk Geofysisk Forening i perioden 1937 til 1938, og var styreformann i Den nasjonale komité for geodesi og geofysikk i perioden 1946 til 1958.
I perioden rett etter starten på andre verdenskrig og fram til angrepet på Norge i 1940 arbeidet han i Forsvarsdepartementets opplysningskontor med kodeknekking.
Solberg ble generalsekretær ved DNVA fra 1946 og satt i denne stillingen frem til 1954. Han satt i sin professoratstilling ved UiO helt til 1964, men fungerte også som dekanus ved Det matematisk-naturvitenskapelige fakultet i okkupasjonsperioden 1942 til 1945. Fra 1950 til 1955 var han også formann i De nasjonale komitéer for matematikk og mekanikk. I hans drøye 34 år ved UiO ble det uteksaminert mer enn 120 kandidater med hovedfag i meteorologi. Solberg ble i 1937 tildelt Fridtjof Nansens belønning for fremragende forskning i Matematisk-naturvitenskapelig klasse for sitt arbeid.
Jacques Paul Migne
Bakgrunn
Jacques Paul Migne studerte teologi i Orléans, og virket så i bispedømmet Orléans i menigheten i Puiseaux i bispedømmet Orléans. Der ble hans kompromissløse ultrakatolske roialisme ikke vel mottatt av de stelige lokalpatrioter og av dem som støttet den nye regjering under Louis Philippe, «borgerkongen».
Han kom deretter til erkebispedømmet Paris, der han startet et teologisk tidsskrift, L'Univers religieux (senere, under neste redaktør kalt L'Univers).
Sogn og Fjordane Bustadbyggelag
Sogn og Fjordane Bustadbyggelag ble startet 7. februar 1966 og opererer i 15 kommuner i Sogn og Fjordane, men hovedvirksomheten er i Førde og Høyanger. I 2008 fusjonertre Sogn og Fjordane Bustadbyggelag med Florø Boligbyggelag og etablerte det nye boligbyggelaget BOiVEST.
Den internasjonale havrettsdomstolen
thumb|Havrettsdomstolens bygning i Hamburg, sett fra Elben Den internasjonale havrettsdomstolen, eller Det internasjonale havrettstribunalet, (engelsk: International Tribunal for the Law of the Sea; fransk: Tribunal international du droit de la mer) er en internasjonal domstol med sete i Hamburg, som ble opprettet i 1982 på grunnlag av FNs havrettskonvensjon.
Sogn og Fjordane Bustadbyggelag
Boligbyggelaget hadde vel 3 500 medlemmer og forvaltet 1 800 boliger i 70 borettslag, sameier og andre selskap (2006).
Den internasjonale havrettsdomstolen
Domstolens 21 dommere velges av konvensjonens medlemsland. Den startet sitt arbeid i 1996. Domstolens president fra og med oktober 2008 er den kappverdiske folkerettseksperten José Luis Jesus.
Jacques Paul Migne
Forleggervirksomhet, patristikk
I 1836, i pariserkvarteret Petit Montrouge (da en forstad), grunnla han Imprimerie Catholique, et bokforlag med boktrykkeri som skulle bli umåtelig betydningsfullt for den katolske patristikken. Mignes hovedverk ble utgivelsen av kirkefedrene og kirkelærerne, Patrologiae cursus completus.
Ask van der Hagen
Ask van der Hagen (født 1996) er en norsk skuespiller. Han debuterte i hovedrollen som Jo Idstad i filmen Keeper'n til Liverpool, som vant Krystallbjørnen for beste barne- og ungdomsfilm i Filmfestivalen i Berlin. Han hadde en liten rolle i TVNorge sin julekalender Den unge Fleksnes (2010), og har tidligere vært statist i filmen Max Manus.
D-mannose
D-Mannose er en naturlig sukkerart, som blant annet finnes i små mengder i kroppen samt i en del planter. Karbohydratet har sumformel C6H12O6 og er et monosakkarid som tilhører aldoheksose-gruppen.
Den internasjonale havrettsdomstolen
Mens den internasjonale domstolen i Haag utelukkende tar seg av saker der partene er stater og i så henseende utgjør en konkurrerende myndighet hva havrettslige stridsspørsmål angår, kan ITLOS under bestemte forutsetninger også påkalles av privatpersoner og internasjonale organisasjoner. Domstolen er således åpen også for andre enn havrettskonvensjonens medlemsstater. Dette er imidlertid en mulighet som så langt ikke har spilt noen rolle i domstolens virksomhet.
Jacques Paul Migne
Forleggervirksomhet, patristikk
I årene 1844-1865 utkom i 217 bind de latinske Series latina, fra Tertullianus til pave Innocens III, samt fire bind Indices. I årene 1857-1866 utkom Series graeca i 166 bind, som omfatter den greske kirkelige litteraturen fra de apostoliske fedre til konsilet i Firenze. Denne siste serie foreligger i to utgaver; den ene, fullstendige, gir den greske teksten med latinsk oversettelse på motstående side; den andre gir kun latinsk oversettelse. Også her finnes index. Mignes samlingsverk i patristikk regnes til de klassiske verker i emnet - Patrologia Latina og Patrologia Graeca hører sammen med Monumenta Germaniae Historica til de mest omfattende bidrag fra 1800-tallet til patrologien. Mange av tekstene ble ved sisse utgivelser nå for første gang tilgjengelige for den alminnelige katolske klerus.
Migne utga også en hel del andre gigantiske samlingsverk, blant annet et dogmatisk bibliotek, Theologice cursus completus (28 bind, 1840-1845), en samling berømte prekener, Collection intégrale et universelle des orateurs sacrés (102 bind, 1844-1866), samt Encyclopédie théologique, en teologisk encyklopedi i 171 bind.
Vekten av forlagets store produksjon førte til at hans konkurrenter i andre forlag med avtaler med kirkene ble forarget; de mistet deler av sitt klientell. Erkebiskopen av Paris, Georges Darboy (som senere ble skutt av kommunardene), forbød Migne å bedrive sine forretningsforetak. På grunn av hans angivelige militante ultrakatolisisme ble han også forbudt å feire messen.
Ask van der Hagen
Ask van der Hagen er opprinnelig oppvokst på Tjøme sammen med sin tvillingbror Lars van der Hagen, hvor familien har et gammelt pensjonat som nå er konsert- og kulturhuset Gamle Ormelet. I første klasse flyttet han til Oslo.
D-mannose
Fordøyelse
D-Mannose er trygt å innta, selv i større doser. Det metaboliseres ikke av kroppen, men skilles ut av nyrene i løpet av få timer etter inntak, for deretter å gå videre ut i urinen. 90% innen de første 30-60 minutter. Det vil derfor ikke påvirke blodsukkeret og er følgelig trygt for diabetikere.
Isjim
Isjim kan vise til:
D-mannose
Bruk
D-Mannose er primært brukt som naturmiddel mot blærekatarr og urinveisinfeksjon (UVI). Det er hevdet å virke ved en antiadherende effekt ved at D-Mannose-molekyler fester seg til reseptorer på bakteriene slik at disse ikke kan holde seg fast i urinveienes slimhinner, og dermed skylles ut med urinen.
Den internasjonale havrettsdomstolen
ITLOS fikk innvilget observatørstatus i FNs generalforsamling i og med generalforsamlingens resolusjon 51/204 av 17. desember 1996, og har således anledning til å delta i forsamlingens møter når saker som berører havretten står på dagsordenen.
Domstolens bygning i Hamburg
Bygningen ble oppført mellom 1997 og 2000 ved bredden av Elben i bydelen Nienstedten i Hamburg, og ble overlevert 3. juli 2000 ved overrekkelse av nøkkelen til FNs daværende generalsekretær Kofi Annan. Byggekostnadene på 123 mill. D-mark ble fordelt med 80% på den tyske stat og 20% på delstaten Hamburg. (En fredet bygning – ’’Schröder’sche Villa’’ – som allerede befant seg på tomten ble bevart og integrert i det nye anlegget.) Driftskostnadene dekkes av FN.
Florø Boligbyggelag
Florø Boligbyggelag ble startet 27. juni 1962 og opererer i Florø i Sogn og Fjordane. I 2008 fusjonertre Florø Boligbyggelag med Sogn og Fjordane Bustadbyggelag og etablerte det nye boligbyggelaget BOiVEST.
Boligbyggelaget hadde vel 1 200 medlemmer og forvaltet 450 boliger i 26 borettslag, sameier og andre selskap (2006).
Mandirituba
Mandirituba er en kommune i delstaten Paraná i sørregionen av Brasil.
Kristian Hosar
Kristian Hosar (født 4. februar 1945 i Skjåk, død 22. september 2014 på Lillehammer ) var en norsk forfatter, lokalhistoriker, journalist og fotograf bosatt på Lillehammer. Han var også redaktør av Årbok for Gudbrandsdalen 2007.
Biografi
Hosar tok eksamen artium på norrønlinja på Gudbrandsdal gymnas i 1965. Han hadde fotoutdanning fra Oslo yrkesskole og fra Skjeberg Folkehøyskole (journalistlinja), journalistutdanning også fra Norsk journalisthøgskole. Det meste av sin pressekarriere hadde han i Gudbrandsdølen Lillehammer Tilskuer (som nå heter GD – Gudbrandsdølen/Dagningen) – regionsavis for Gudbrandsdalen og Ringsaker. Hosar arbeidet mye med lokalhistorie for Gudbrandsdalen, aller mest fra Skjåk og Lom og Lillehammer/Fåberg. Han var i en årrekke billedredaktør i Årbok for Gudbrandsdalen, og hovedredaktør for årboka 2007-2011. Hosar mottok i 2008 Kongens fortjenstmedalje i gull og i 2012 fikk han kulturprisen for Gudbrandsdalen for sitt virke som journalist og forfatter, og sitt lokalhistoriske engasjement.
Klimameldingen
Klimameldingen, St.meld. nr. 21 (2011–2012) Norsk klimapolitikk ble avgitt 25. april 2012.